kalixlouiis/myanmar-wikipedia-corpus huggingface dataset:
မကြာသေးမီနှစ်များအတွင်း အစိုးရအဖွဲ့များတွင် ယင်းကဲ့သို့ ခန့်အပ်မှုများရှိသည်။
ကိုးကား ကဏ္ဍ:အစိုးရဝန်ကြီးများ ကဏ္ဍ:ဌာနလက်ကိုင်မရှိဝန်ကြီးများ။
thumb ၁၉၅၈ ခုနှစ်တွင် မန္တလေးမြို့၌ အဖ ဦးတင်အောင်နှင့် အမိ ဒေါ်ကြည်ကြည်နှင်း တို့မှ မွေးဖွားခဲ့ပြီး ငယ်စဉ်က လွိုင်လင်၊ တောင်ကြီး၊ လားရှိုး၊ ကွတ်ခိုင် စသည့်မြို့များတွင် ပညာဆည်းပူးခဲ့ပါသည်။
၁၉၇၆ ခုနှစ်တွင် ပုသိမ်မြို့၊ အ.ထ.က (၃) မှ အခြေခံပညာ အထက်တန်း အောင်မြင်ခဲ့သည်။
၁၉၈၄ ခုနှစ်တွင် ဆေးတက္ကသိုလ် (၂) ရန်ကုန်မှ M.B.,B.S ဘွဲ့ကို ရရှိခဲ့သည်။
ဇနီးမှာ ဒေါက်တာ ခင်ခင်ဌေး ဖြစ်ပြီး သမီး မထက်ထက်အောင် နှင့် သား မောင်စိုးထက်အောင်တို့ ထွန်းကားခဲ့သည်။
၁၉၉၅ ခုနှစ်တွင် ဆေးပညာပေး ဆောင်းပါးများ စတင်ရေးသားခြင်းဖြင့် စာပေနယ်အတွင်းသို့ ဝင်ရောက်ခဲ့သည်။
၂၀၁၀ ခုနှစ်တွင် မြန်မာနိုင်ငံစာရေးဆရာအသင်း၏ အဖွဲ့ဝင်အဖြစ် စတင်ဝင်ရောက်ခဲ့ပြီး လှိုင်သာယာမြို့နယ် စာရေးဆရာအသင်း၏ နာယကတစ်ဦး အဖြစ်လည်းကောင်း၊ မြန်မာနိုင်ငံဆရာဝန်အသင်း စာရေးဆရာ ဆရာဝန်အဖွဲ့၏ နာယက တစ်ဦးအဖြစ်လည်းကောင်း တာဝန်ယူ ဆောင်ရွက်လျက် ရှိပါသည်။
ကျန်းမာရေး ပညာပေးစာအုပ်များနှင့် ဆောင်းပါးများကို စဉ်ဆက်မပြတ် ရေးသားခဲ့ရာ ၂၀၀၆ ခုနှစ်အတွက် သုတစွယ်စုံစာပေဆု (အသုံးချသိပ္ပံ) ကို “သဘာဝမှရသော ကျန်းမာသုခ” စာအုပ်ဖြင့် လည်းကောင်း၊ (၁၆) ကြိမ်မြောက် ဆရာဝန်တင်ရွှေစာပေဆု (၂၀၁၇) ကို “သစ်သီးများနှင့် ကျန်းမာရေး” စာအုပ်ဖြင့်လည်းကောင်း၊ (၁၃) ကြိမ်မြောက် ထွန်းဖောင်ဒေးရှင်းစာပေဆု (၂၀၁၈) ကို “ဘဝလက်တွဲဖော်အစစ် ပရိုဘိုင်အိုတစ်” စာအုပ်ဖြင့်လည်းကောင်း၊ (၂၅) ကြိမ်မြောက် ပခုက္ကူဦးအုံးဖေ စာကြည့်တိုက်စာအုပ်ဆု (၂၀၁၈) ကို “လူသားအကျိုးပြု ပျားမျိုးစု” စာအုပ်ဖြင့်လည်းကောင်း စုစုပေါင်း စာပေဆု (၄) ဆု ရရှိခဲ့ပါသည်။
၂၀၁၀ ခုနှစ် ဒီဇင်ဘာတွင်ဆေးဖက်ဝင် အပင်များအား လေ့လာဆည်းပူးလိုသူများအတွက် Gateway တစ်ခုဖြစ်စေမည့် ဆေးဖက်ဝင် အပင်ပေါင်း (၁၄၄၀) ပါဝင်သော “Medicinal Plant List of Myanmar” စာအုပ်အား ရုက္ခဗေဒပညာရှင်ဖြစ်သူ ဒေါက်တာမြတ်ကေသွယ်လွင် နှင့်အတူ ရေးသားပြုစုခဲ့သည်။
ဆေးဖက်ဝင် အပင်များကို သိပ္ပံနည်းကျ လေ့လာဖတ်ရှုနိုင်ရန်အတွက် “Medicinal Plant Series” စာအုပ်များအား အင်္ဂလိပ်ဘာသာဖြင့် ရေးသားခဲ့သည်။
ယနေ့အထိ ကျန်းမာသုတ စာအုပ်ပေါင်း (၄၃) အုပ်နှင့် ဆေးပညာပေး ဆောင်းပါးများ (၁၈၀) ကျော်ကို ရေးသားခဲ့ပါသည်။
ပြည်ထောင်စုသမ္မတမြန်မာနိုင်ငံတော်အစိုးရ ကျန်းမာရေးဝန်ကြီးဌာနမှ ခန့်အပ် တာဝန်ပေးချက်အရ မန္တလေးမြို့ရှိ တိုင်းရင်းဆေးတက္ကသိုလ်တွင် ဂုဏ်ထူးဆောင်ပါမောက္ခ (Honorary Professor) အဖြစ် Phytochemistry ဘာသာရပ်ကို ကျောင်းသားများအား ၂၀၀၄ ခုနှစ်မှ စတင်ကာ ၂၀၁၅ ခုနှစ်အထိ နှစ်စဉ် သင်ကြားပို့ချပေးခဲ့ပါသည်။
FAME Pharmaceuticals ဆေးဝါးလုပ်ငန်းကို ၁၉၉၄ ခုနှစ်တွင် စတင်တည်ထောင်၍ လုပ်ကိုင်ဆောင်ရွက်ခဲ့ရာ မြန်မာနိုင်ငံနှင့် နိုင်ငံတကာ အသိအမှတ်ပြု ဆုတံဆိပ်များကို လက်ခံရရှိခဲ့ပါသည်။
စွမ်းအင်ကို အကျိုးရှိရှိ အသုံးပြု၍ နိုင်ငံတကာအဆင့်မီ ဆေးဝါးများ ထုတ်လုပ်နိုင်ခြင်းကြောင့် ၂၀၁၃ ခုနှစ်တွင် အာဆီယံစွမ်းအင်ဆိုင်ရာ ဗဟိုဌာနက ပေးအပ် သော ASEAN Energy Awards 2013 ပထမဆုကိုလည်းကောင်း၊ ၂၀၁၄ ခုနှစ်တွင် အာဆီယံ စီးပွားရေးအကြံပေးကောင်စီက ပေးအပ်ချီးမြှင့်သော ASEAN Business Awards 2014 ဆန်းသစ်တီထွင်ခြင်း ကဏ္ဍအတွက် မြန်မာနိုင်ငံတွင် National Winner ဆုကိုလည်းကောင်း၊ ၂၀၁၆ ခုနှစ်တွင် Corporate Social Responsibilities (CSR) ကဏ္ဍအတွက် ပေးအပ်ချီးမြှင့်သည့် ASEAN Business Awards 2016 CLMV SME Excellence Award Winner ဆုနှင့် အာဆီယံလုပ်ငန်းခွင် ဘေးအန္တရာယ် ကင်းရှင်းရေးနှင့် ကျန်းမာရေးကွန်ယက်အဖွဲ့က ပေးအပ်ချီးမြှင့်သည့် ASEAN-OSHNET Excellence Award ကိုလည်းကောင်း၊ ၂၀၁၈ ခုနှစ်တွင် အာဆီယံဒေသအတွင်း ဝန်ထမ်းရေးရာ စီမံခန့်ခွဲမှုအတွက် ASEAN Business Awards 2018 Employment Winner ဆုကိုလည်းကောင်း အသီးသီး လက်ခံရရှိခဲ့ပါသည်။
၂၀၁၄ ခုနှစ် မေလတွင် နိုင်ငံတော်သမ္မတက ပေးအပ်ချီးမြှင့်သော နိုင်ငံ့စွမ်းဆောင်ရည် ထူးချွန်ဆုကို လည်း လက်ခံရရှိခဲ့ပါသည်။
၂၀၀၃ ခုနှစ်မှ စတင်ကာ မန္တလေးတိုင်းဒေသကြီး၊ ပြင်ဦးလွင်မြို့နယ်၊ အနီးစခန်း၌ (၄၅) ဧက ကျယ်ဝန်းသော Fame Organic Pharming Project ကို စတင်တည်ထောင် စိုက်ပျိုးခဲ့ပြီး မြန်မာနိုင်ငံ အော်ဂဲနစ်အဖွဲ့နှင့် နိုင်ငံတကာ အော်ဂဲနစ်အဖွဲ့အစည်းတို့မှ ပေးအပ်သော အသိအမှတ်ပြု လက်မှတ်များကိုလည်း ရယူဆောင်ရွက်နိုင်ခဲ့ပါသည်။
၂၀၁၆ ခုနှစ်တွင် မန္တလေးတိုင်းဒေသကြီး အစိုးရအဖွဲ့က ချီးမြှင့်သော ရတနာပုံ စိုက်ပျိုးရေး သုတေသနဆိုင်ရာ ထူးချွန်ဆု (Yadanapon Award for Agricultural Research) နှင့် ၂၀၁၇ ခုနှစ်တွင် အာဆီယံဒေသတွင်း ဆန်းသစ်တီထွင်နိုင်မှုကဏ္ဍအတွက် ASEAN Business Awards 2017 Innovation Winner ဆုတို့ကို လက်ခံရရှိခဲ့ပါသည်။
အရည်အသွေးမြင့်မားသော အော်ဂဲနစ်စိုက်ပျိုးရေး နည်းစနစ်များကို ဆန်းသစ်တီထွင်ခဲ့သည့်အတွက် ၂၀၁၈ ခုနှစ် ဒီဇင်ဘာလတွင် မြန်မာနိုင်ငံ အော်ဂဲနစ်စိုက်ပျိုးရေးအဖွဲ့မှ ပေးအပ်ချီးမြှင့်သည့် Honorary Certificate for Excellent Performance in Organic Farming ဂုဏ်ပြုလက်မှတ်ကိုလည်း လက်ခံရရှိခဲ့ပါသည်။
နိုင်ငံတကာ အတွေ့အကြုံအနေဖြင့် ယနေ့အထိ ပြည်ပနိုင်ငံပေါင်း (၂၉) နိုင်ငံသို့ သွားရောက်၍ ဆေးပညာ နှီးနှောဖလှယ်ပွဲများ တက်ရောက်ဆွေးနွေးခြင်း၊ အချိန်တိုသင်တန်းများ တက်ရောက်ခြင်း၊ ဆေးဝါးထုတ်လုပ်ရေးနှင့် ဆေးဝါးသုတေသန လုပ်ငန်းများကို အဆက်မပြတ် လေ့လာဆည်းပူး လုပ်ကိုင်လျက်ရှိပါသည်။
ယင်းမှရရှိသော အတွေ့အကြုံ များဖြင့် ကျန်းမာရေး ပညာပေးဆောင်းပါးနှင့် စာအုပ်များရေးသားခြင်း၊ ရုပ်မြင်သံကြားမှ ရိုက်ကူးထုတ်လွှင့်ခြင်း၊ အများပြည်သူသို့ ကျန်းမာသုတ ဟောပြောပွဲများ ကျင်းပပြုလုပ်ခြင်းနှင့် ဆရာဝန်များသို့ CME Programme အဖြစ် ပြောကြားခြင်းတို့ကို ပြုလုပ်လျက်ရှိပါသည်။
ထို့အပြင် တက္ကသိုလ်များမှ ဌာနဆိုင်ရာနှင့် အသင်းအဖွဲ့များ၏ ဖိတ်ကြားချက်အရ ၂၀၁၀ ခုနှစ်မှ စတင်ကာ ပြည်နယ်နှင့် တိုင်းဒေသကြီး အသီးသီးရှိ တက္ကသိုလ်ပေါင်း (၄၀) တို့တွင် ကျန်းမာရေးဆိုင်ရာ၊ ပညာရပ်ဆိုင်ရာနှင့် စီမံခန့်ခွဲမှုဆိုင်ရာ ဟောပြောပွဲများ သွားရောက် ဟောပြောခဲ့ပြီး ဖြစ်ပါသည်။
ယခုလက်ရှိတွင် FAME Pharmaceuticals ဆေးဝါးလုပ်ငန်း၏ မန်နေးဂျင်း ဒါရိုက်တာအဖြစ် တာဝန်ယူ ဆောင်ရွက်လျက် ရှိပါသည်။
ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာ ဆရာဝန်များ ကဏ္ဍ:၁၉၅၈ မွေးဖွားသူများ ကဏ္ဍ:မြန်မာ အမျိုးသား စာရေးဆရာများ။
စန္ဒပုရီ()သည် ထိုင်းနိုင်ငံ အရှေ့ဘက် စန္ဒပုရီမြစ်ကမ်းနားရှိ မြို့ငယ် တစ်မြို့ ဖြစ်သည်။
ကိုးကား ကဏ္ဍ:ထိုင်းနိုင်ငံရှိ မြို့များ။
ကာဉ္စနပုရီ()သည် အနောက်ဘက်ခြမ်းရှိ မြို့တော် စည်ပင်သာယာရေး နယ်နိမိတ်နှင့် ကာဉ္စနပုရီပြည်နယ်၏ တစ်စိတ်တစ်ပိုင်း ဖြစ်သည်။
၂၀၀၆ခုနှစ်တွင် လူဦးရေ ၃၁၃၂၇ဦး ရှိသည်။
ထေဆာဘန် ခေါ် ဒေသပါလ (, ထိုင်းအသံထွက်: thet.saban, ထေ့ဆာဘန်, ပါဠိ: desa.pāla (ဒေသကို ကာကွယ်သူ)) သည် ထိုင်းနိုင်ငံ၏ မြူနီစီပယ် (မြို့စည်ပင်အုပ်ချုပ်ရေးအဖွဲ့)မြို့များ ဖြစ်သည်။
ထိုင်းနိုင်ငံ၏ အုပ်ချုပ်ရေးနယ်မြေ ဖွဲ့စည်းပုံအရ ဘန်ကောက်မြို့နှင့် ပတ္တရားမြို့တို့သည် ထေဆာဘန်စနစ်တွင် မပါဝင်သည့် အထူးဒေသန္တရအုပ်ချုပ်ရေးဧရိယာများ ဖြစ်ကြသည်။
ထေဆာဘန် +အဆင့်ထိုင်းအသံထွက်၁။
မြို့ပြအဆင့်เทศบาลนคร ထေဆာဘန်နဂိုရ် Thetsaban Nakhonမြို့ကြီးစည်ပင် City municapality၂။
မြို့ငယ်အဆင့်เทศบาลเมือง ထေဆာဘန်မောင်း Thetsaban Muengမြို့ငယ်စည်ပင် Town municapality၂။
ကျွေးရွာအုပ်စုအဆင့်เทศบาลตำบล ထေဆာဘန်တမ်ဘွန် Thetsaban Tambonကျွေးရွာစည်ပင် Subdistrict municapality thumb|ဒေသပါလ အုပ်ချုပ်ရေးအဆောက်အအုံ၊ သုရဋ္ဌဌာနီမြို့ ထေဆာဘန်မြူနီစီပယ်များသည် ကျေးလက်ဒေသများအတွက် ခရိုင်များ (အမ်ဖေါ - amphoe) သို့မဟုတ် ကျေးရွာအုပ်စု (တမ်ဘွန် - tambon) ကို ပေးအပ်ထားသည့် တာဝန်ဝတ္တရားအချို့ကို ထမ်းဆောင်ကြသည်။
သမိုင်း သမိုင်းကြောင်းအရဆိုလျှင် ဗဟိုအစိုးရ၏ အာဏာများကို လွှဲအပ်ပေးခြင်းသည် ၁၈၉၇ ခုနှစ်တွင် ရာမ ၅ ဘုရင်၏ တော်ဝင်အမိန့်ဖြင့် ဘန်ကောက်မြို့၌ ပထမဆုံးတည်ထောင်ခဲ့သော ဆူခါဖီဘန် (สุขาภิบาล, ပါဠိ: သုခ.ဘိပါလ) ခေါ် သန့်ရှင်းရေးခရိုင်များမှ စတင်ခဲ့ခြင်းဖြစ်သည်။
ထေဆာဘန်စနစ်ကို ၁၉၃၄ ခုနှစ် တေ့ဆာဘန်အဖွဲ့အစည်းဥပဒေ (ထိုင်း: พระราชบัญญัติจัดระเบียบเทศบาล พุทธศักราช ๒๔๗๖) ဖြင့် တည်ထောင်ခဲ့ပြီး၊ ၁၉၃၉ ခုနှစ် ထေဆာဘန်ဥပဒေ (ထိုင်း: พระราชบัญญัติเทศบาล พุทธศักราช ๒๔๘๑) မှ စတင်ကာ အကြိမ်ကြိမ် ပြင်ဆင်ခဲ့သည်။
၁၉၃၉ ခုနှစ် ဥပဒေကို ၁၉၅၃ ခုနှစ် တေ့ဆာဘန်ဥပဒေ ဖြင့် အစားထိုးခဲ့ပြီး၊ ၁၉၅၃ ခုနှစ် ဥပဒေကို နောက်ဆုံးအကြိမ်အဖြစ် ၂၀၀၃ ခုနှစ် တေ့ဆာဘန်ဥပဒေ (အမှတ် ၁၂) ဖြင့် ပြင်ဆင်ခဲ့သည်။
၂၀၂၀ ပြည့်နှစ် ဩဂုတ်လ ၆ ရက်နေ့အထိ လက်ရှိတွင် ထိုင်းနိုင်ငံ၌ မြူနီစီပယ်အမျိုးအစားအားလုံးပေါင်း ၂,၄၆၉ ခု ရှိသည်။
မြူနီစီပယ် ခေါ် စည်ပင် အရွယ်အစား ထိုင်းနိုင်ငံရှိ မြူနီစီပယ်များကို ၎င်းတို့၏ လူဦးရေနှင့် ဝင်ငွေအပေါ် မူတည်၍ အမျိုးအစား သုံးမျိုး ခွဲခြားထားသည်။
အုပ်ချုပ်ရေးဆိုင်ရာ ဥပဒေ ပုဒ်မ ၉၊ ၁၀ နှင့် ၁၁ တို့တွင် မြူနီစီပယ်များ၏ အရွယ်အစားကို အောက်ပါအတိုင်း သတ်မှတ်ထားသည်- ပုဒ်မ ၉။
ကျေးရွာအုပ်စု မြူနီစီပယ်များ (ထေဆဘန်တမ်ဘွန်)- ပြည်ထဲရေးဝန်ကြီးဌာနမှ ကျေးရွာအုပ်စု မြူနီစီပယ်အဖြစ် အဆင့်မြှင့်တင်ရန် ကြေညာထားသော ဒေသများ ပါဝင်သည်။
ပြည်ထဲရေးဝန်ကြီးဌာန၏ အမိန့်ကြော်ငြာစာတွင် မြူနီစီပယ်၏ အမည်နှင့် ၎င်းတည်ရှိရာ မြူနီစီပယ်နယ်မြေကိုလည်း ဖော်ပြရမည်။
ပုဒ်မ ၁၀။
မြို့မြူနီစီပယ် (ထေဆဘန်မောင်း) - မြို့မြူနီစီပယ်ဆိုသည်မှာ ခရိုင်ခန်းမ တည်ရှိရာ ဒေသ သို့မဟုတ် လူဦးရေ ၁၀,၀၀၀ နှင့်အထက်ရှိပြီး ဤအက်ဥပဒေအရ လိုအပ်သော တာဝန်များကို ထမ်းဆောင်ရန် လုံလောက်သော ဝင်ငွေရှိသည့် ပြည်သူလူထု စုဝေးရာ ဒေသတစ်ခုကို ဆိုလိုသည်။
၎င်းသည် တော်ဝင်အမိန့်ဖြင့် မြို့ မြူနီစီပယ်အဖြစ် အဆင့်အတန်း သတ်မှတ်ခြင်းခံရမည်ဖြစ်သည်။
တော်ဝင်အမိန့်တွင် မြူနီစီပယ်၏ အမည်နှင့် ၎င်းတည်ရှိရာ ခရိုင်ကိုလည်း ဖော်ပြရမည်။
ပုဒ်မ ၁၁။
မက်ထရိုပိုလစ်တန် မြို့ပြမြူနီစီပယ် (ထေဆာဘန်နခွန်) - မက်ထရိုပိုလစ်တန် မြူနီစီပယ်ဆိုသည်မှာ လူဦးရေ ၅၀,၀၀၀ နှင့်အထက်ရှိပြီး ဤအက်ဥပဒေအရ လိုအပ်သော တာဝန်များကို ထမ်းဆောင်ရန် လုံလောက်သော ဝင်ငွေရှိသည့် ပြည်သူလူထု စုဝေးရာ ဒေသတစ်ခုကို ဆိုလိုသည်။
၎င်းသည် တော်ဝင်အမိန့်ဖြင့် မက်ထရိုပိုလစ်တန် မြူနီစီပယ်အဖြစ် အဆင့်အတန်း သတ်မှတ်ခြင်းခံရမည်ဖြစ်သည်။
ထေဆာဘန်နခွန် ထေဆာဘန်နခွန် (Thetsaban Nakhon) သည် ထိုင်းနိုင်ငံတွင် မြို့ကြီးအဆင့် မြူနီစီပယ်မြို့ (city municipality) ကို ဆိုလိုပါသည်။
၎င်းသည် မြူနီစီပယ်အဆင့် သုံးမျိုးအနက် အကြီးဆုံးအဆင့် ဖြစ်သည်။
၂၀၂၄ ခုနှစ်၊ နိုဝင်ဘာလအထိ ထိုင်းနိုင်ငံတွင် ထေဆာဘန်နခွန် ခေါ် မြို့ကြီးပေါင်း ၃၃ မြို့ ရှိပါသည်။
ထေဆာဘန်နခွန်များသည် လူဦးရေ ၅၀,၀၀၀ နှင့်အထက်ရှိပြီး ၎င်းတို့၏ တာဝန်များကို ထမ်းဆောင်ရန် လုံလောက်သော ဝင်ငွေရှိသည့် ပြည်သူလူထုစုဝေးရာ ဒေသများကို တော်ဝင်အမိန့်ဖြင့် အဆင့်သတ်မှတ်ပေးခြင်း ဖြစ်ပါသည်။
အုပ်ချုပ်ရေး မြူနီစီပယ်တစ်ခုစီတိုင်းတွင် นายกเทศมนตรี (Nāyok Thētsamontrī, နယက.ဒေသ.မန္တီ) ဟုခေါ်သော မြို့တော်ဝန် တစ်ဦးစီရှိပြီး၊ ၎င်းမြို့တော်ဝန်သည် သက်ဆိုင်ရာ မြူနီစီပယ်နယ်မြေအတွင်းရှိ လုပ်ငန်းအားလုံးကို စီမံခန့်ခွဲသူအဖြစ် ဆောင်ရွက်သည်။
လက်ရှိတွင် မြူနီစီပယ်အမျိုးအစားအားလုံး၌ ဒေသန္တရအုပ်ချုပ်ရေးမှူးများကို တိုက်ရိုက်ရွေးကောက်တင်မြှောက်ခြင်း မှ ပေါ်ပေါက်လာသော အုပ်ချုပ်ရေးအဖွဲ့များ ရှိသည်။
ကဏ္ဍ:ထိုင်းနိုင်ငံ၏ အုပ်ချုပ်ရေး နယ်မြေဒေသများ။
right|ဥတ္တရဌာနီ အပြည်ပြည်ဆိုင်ရာလေဆိပ် ဥတ္တရဌာနီမြို့()သည် ဤသာနဒေသ၏ အဓိကမြို့ကြီး လေးမြို့ဖြစ်သော နဂရရာဇသီမာ၊ ဥပလရာဇဓာနီ၊ ဥတြဓာနီနှင့် ခွန်ကန်ဟူ၍ "ဤသာန၏ လေးမြို့တော်"တွင် ပါဝင်ခြင်းဖြင့် လူသိများသည်။
၎င်းသည် ထိုင်းနိုင်ငံ အရှေ့မြောက်ဒေသ၊ အင်္ဂလန်နှင့် ဝေလနယ်၏ အရွယ်အစား သို့မဟုတ် ဂျာမနီနိုင်ငံ၏ ထက်ဝက်ခန့်ရှိသည်။
မြို့တော်သည် ဥတြဓာနီပြည်နယ်၏ မြို့တော်ဖြစ်ကာ ခန့်မှန်းခြေအားဖြင့် လူဦးရေ ၁၃၀၅၃၁ဦး ရှိပြီး နိုင်ငံ၏ ၇ခုမြောက် အကြီးဆုံးမြို့ပြဖြစ်သည်။
ကိုးကား ကဏ္ဍ:ထိုင်းနိုင်ငံရှိ လူနေထိုင်ရာနေရာများ။
thumb|ချင်းရိုင်ခရိုင် မယ်ဆိုင်ရုံး အမ်ဖေါ (ထိုင်း: อำเภอ) သည် ထိုင်းနိုင်ငံ၏ ဒုတိယအဆင့် အုပ်ချုပ်ရေးပိုင်းခွဲ ဖြစ်သည်။
၎င်းကို မြန်မာနိုင်ငံ၏ ဒုတိယအုပ်ချုပ်ရေးအဆင့်ဖြစ်သော မြို့နယ် နှင့် တူညီသည်ဟု သဘောထားနိုင်သည်။
အမ်ဖေါ၏ အုပ်ချုပ်ရေးမှူးကို ထိုင်းဘာသာဖြင့် နိုင်အမ်ဖေါ (นายอำเภอ) ဟု ခေါ်ဆိုသည်။
အမ်ဖေါသည် ကျန်ဝတ် (จังหวัด) ခေါ် ခရိုင် ပြီးလျှင် ဒုတိယအဆင့် အုပ်ချုပ်ရေးပိုင်းခွဲအဖြစ် တည်ရှိသည်။
သို့သော် ထူးခြားသည်မှာ ဘန်ကောက်မြို့တော်တွင် အမ်ဖေါဟူသော အခေါ်အဝေါ်ကို အသုံးမပြုဘဲ ၎င်းအစား ခေတ် (Khet) ဟု ခေါ်ဆိုသည်။
အမ်ဖေါ၏ အောက်တွင် တတိယအဆင့် အုပ်ချုပ်ရေးပိုင်းခွဲဖြစ်သော တမ်ဘွန် (Tambon) ခေါ် ကျေးရွာအုပ်စုများ ရှိသည်။
ဘန်ကောက်မြို့တွင်မူ တံဘွန်အစား ခွါအင် (Khwaeng) ခေါ် ရပ်ကွက်များကို အသုံးပြုသည်။
အင်္ဂလိပ်ဘာသာဖြင့်မူ အမ်ဖေါကို District ဟုသာ အများအားဖြင့် ရည်ညွှန်းခေါ်ဆိုလေ့ရှိသည်။
ထိုင်း မြို့နယ်ရုံး (အမ်ဖေါ) ထိုင်းနိုင်ငံရှိ မြို့နယ်များ၏ အုပ်ချုပ်ရေးဌာနကို ထီဝါကန်အမ်ဖေါ (ที่ว่าการอำเภอ) ဟုခေါ်သော ရုံးအဆောက်အဦတွင် ဆောင်ရွက်သည်။
ဤရုံးသည် မြို့နယ်တစ်ခုစီ၏ ဗဟိုချက်လည်း ဖြစ်သည်။
လမ်းပေါ်ရှိ အကွာအဝေး ဆိုင်းဘုတ်များတွင်လည်း ဤရုံးအဆောက်အဦကို အခြေခံ၍ အကွာအဝေးကို အမြဲတွက်ချက် ဖော်ပြထားသည်။
မြို့နယ်ရုံး (အမ်ဖေါရုံး) သည် လူဦးရေအများစု အလွယ်တကူ လာရောက်နိုင်စေရန်အတွက် မြို့နယ်၏ အကြီးဆုံးသော လူနေထူထပ်ရာ နေရာတွင် တည်ရှိလေ့ရှိသည်။
အဘယ်ကြောင့်ဆိုသော် မြို့နယ်၏ အဓိကတာဝန်များထဲမှ တစ်ခုမှာ လူဦးရေ မှတ်ပုံတင်ခြင်း လုပ်ငန်းများဖြစ်သောကြောင့်ဖြစ်သည်။
ထို့ကြောင့် မြို့နယ် (အမ်ဖေါ) သည် ထိုင်းပြည်သူများအတွက် အုပ်ချုပ်ရေးအဆင့်ဆင့်ထဲမှ အရေးကြီးဆုံးအဆင့်တစ်ခု ဖြစ်သည်။
ထိုင်းနိုင်ငံတွင် မြို့နယ်များ (အမ်ဖေါ) သည် ပထဝီဝင်နှင့် အုပ်ချုပ်ရေးဆိုင်ရာ ယူနစ်များအဖြစ် တည်ရှိနေသော်လည်း၊ မြို့နယ်အဆင့်တွင် အော်ဘော်တော် (อบต. - တမ်ဘွန်အုပ်ချုပ်ရေးအဖွဲ့) သို့မဟုတ် အော်ဘော်ကျော် (อบจ. - ခရိုင်အုပ်ချုပ်ရေးအဖွဲ့) ကဲ့သို့ ပြည်သူများက တိုက်ရိုက်ရွေးကောက်တင်မြှောက်သည့် ဒေသန္တရအုပ်ချုပ်ရေးအဖွဲ့အစည်းများ မရှိပါ။
ဖတ်ရှုရန် ထိုင်းနိုင်ငံ၏ အုပ်ချုပ်ရေးနယ်မြေဒေသများ ထိုင်းနိုင်ငံ၏ ခရိုင်များ တမ်ဘွန် (ကျေးရွာအုပ်စု) ကိုးကား ကဏ္ဍ:ထိုင်းနိုင်ငံ၏ အုပ်ချုပ်ရေး နယ်မြေဒေသများ ကဏ္ဍ:နိုင်ငံ နယ်မြေအပိုင်းအခြား အမျိုးအစားများ။
ကမ္မဝါစာအက္ခရာ (ပန်းစာလုံး ) သည် 11 ရာစုတွင် တီထွင်ခဲ့သော အဘူဂီတ စာရေးစနစ်တစ်ခု နှင့် 20 ရာစုအလယ်ပိုင်းအထိ မြန်မာလူမျိုးများသည် မြန်မာနိုင်ငံနှင့် အနောက်မြောက်ဘက် ထိုင်းနိုင်ငံမြောက်ပိုင်းဒေသများတွင် အသုံးပြုခဲ့ကြသည့် သမိုင်းဝင်နေထိုင်သူများဖြစ်သည်။
ဗုဒ္ဓဘာသာကျောင်းတိုက် မြန်မာဘာသာဖြင့် ရေးသားရန်။
ယခုခေတ် မြန်မာ နှင့် မွန် ဗုဒ္ဓဘာသာ ဘုန်းတော်ကြီးကျောင်းများတွင်လည်း အထူးသဖြင့် မြန်မာနိုင်ငံတွင်း ရှိ ဗမာဗုဒ္ဓဘာသာ နယ်မြေများတွင် လည်း အသုံးပြုကြသည်။
ပုံမှန်အားဖြင့် ဘယ်မှညာသို့ ရေးထားသော်လည်း အပေါ်မှအောက်ခြေအထိ ရေးထားသည်။
၎င်းကို ပါဠိလက်ရေးလှရေး ဟန်အ‌ေရးအသားအဖြစ်လည်း မှတ်ယူသည်။
စစ်ရေယာဉ် ရန်ငြိမ်းအောင် (ပရောဂျက် ပီဂျီဂျီ ၀၆၃)သည် ရေငုပ်သင်္ဘောလိုက်လံချေမှုန်းရေး စစ်ရေယာဉ်ဖြစ်ပြီး ၆၃ မီတာ ရေငုပ်သင်္ဘောလိုက်လံချေမှုန်းရေး ကိုယ်ပျောက်စစ်ရေယာဉ် ဟူ၍လည်း လူသိများသည်။
၎င်းသည် တပ်မတော် (ရေ)၏ ပြည်တွင်း၌ ပထမဆုံးတည်ဆောက်ခဲ့သော ရေငုပ်သင်္ဘောလိုက်လံချေမှုန်ရေး စစ်ရေယာဉ်အမျိုးအစားဖြစ်သည်။
စစ်ရေယာဉ် ရန်ငြိမ်းအောင်သည် ၎င်း၏ စစ်ရေယာဉ်အတန်းအစားတွင် ပွဲဦးထွက် စစ်ရေယာဉ်ဖြစ်ပြီး စစ်ရေယာဉ် ရန်ရဲအောင် (446) နှင့်အတူ ၂၀၂၀ ခုနှစ်၊ ဒီဇင်ဘာလ ၂၄ ရက်၌ တပ်တော်ဝင်၍ တာဝန်စတင်ထမ်းဆောင်ခဲ့သည်။
ဤအတန်းအစားသည် ဟိုင်နန်-အတန်းအစား ရေငုပ်သင်္ဘောလိုက်လံချေမှုန်းရေး စစ်ရေယာဉ် (၁၀)စင်း နေရာသို့ အစားထိုးရန်အတွက် ရည်ရွယ်လေသည်။
သမိုင်းကြောင်း ပရောဂျက် ပီဂျီဂျီ ၀၆၃ မှာ တပ်မတော် (ရေ)၏ (၃၁)ကြိမ်မြောက် အစည်းအဝေး၌ အတည်ပြုခဲ့ခြင်းဖြစ်သည်။
တည်ဆောက်မှု ပွဲဦးထွက်ဖြစ်သည့် စစ်ရေယာဉ် ရန်ငြိမ်းအောင်အား ၂၀၁၆ ခုနှစ် မတ်လတွင် စတင်တည်ဆောက်ခဲ့ပြီး၊ ၂၀၁၉ ခုနှစ် မတ်လတွင် စတင်အသုံးပြုခဲ့သည်။
စစ်ရေယာဉ် ရန်ငြိမ်းအောင် (441)သည် စစ်ရေယာဉ် ရန်ရဲအောင် (446) နှင့်အတူ ၂၀၂၀ ခုနှစ်၊ ဒီဇင်ဘာလ ၂၄ ရက်နေ့တွင် တပ်တော်ဝင်ခဲ့သည်။
ဒီဇိုင်း စစ်ရေယာဉ်များ၏ ကိုယ်ထည်များအား သံမဏိနှင့် နေရာရွှေ့ပြောင်းမှုကိုလျှော့ချနိုင်ရန် အထူးဖွဲ့စည်းပုံရှိ အလူမီနီယမ်များဖြင့် တည်ဆောက်ထားသည်။
ဤအတန်းအစား၏ ထူးခြားချက်မှာ စစ်ရေယာဉ်များတွင် ရေငုပ်သင်္ဘောများအား လျှို့ဝှက်စွာ ခြေရာခံတိုက်ခိုက်ရန်နှင့် အင်ဂျင်များနှင့် ပန်ကာများမှ ထွက်ပေါ်လာသော ဆူညံသံများကို လျှော့ချ၍ မောင်းနှင်နိုင်စေရန် ရေပန်းထုတ်တွန်းကန်ခြင်းစနစ်သုံး ဒီဇယ်အင်ဂျင် (၃)လုံးတပ်ဆင်ထားခြင်းဖြစ်သည်။
တပ်ဆင်ထားသည့် လက်နက်များ ဤအတန်းအစားသင်္ဘောများတွင် Type-66 အမျိုးအစား ၅၇-မမ ဆီမီး-အော်တို ပြောင်းနှစ်ခုပါ သေနတ်တစ်လက်၊ 2M-3M အမျိုးအစား ၂၅-မမ ပြောင်းနှစ်ခုပါ သေနတ်နှစ်လက်နှင့် ပြည်တွင်းဖြစ် QJG-02G အမျိုးအစား ၁၄.၅-မမ ဝေဟင်ပစ် သေနတ်နှစ်လက် စသည်တို့ တပ်ဆင်ထားသည်။
လေကြောင်းရန်ကာကွယ်ရေးအတွက် လက်နက်တပ်ဆင်ထားမှု အားနည်းသော်လည်း ဤစစ်​ရေယာဉ်အမျိုးအစားသည် ရေငုပ်သင်္ဘောအား ခြေရာခံတိုက်ခိုက်နိုင်ရန် အသားပေးထားခြင်းကြောင့် များစွာလိုအပ်မည်မဟုတ်ပေ။
သင်္ဘောများတွင် Shyena အမျိုးအစား တော်ပီဒိုများပစ်ခတ်နိုင်​သည့် သုံးလုံးတွဲ တော်ပီဒိုပစ် လောင်ချာနှစ်လက်၊ RBU-1200 အမျိုးအစား ရေငုပ်သင်္ဘော တန်ပြန်ချေမှုန်းရေး ဒုံးပစ်လောင်ချာ နှစ်လက်နှင့် ​ရေနက်ပိုင်း​ ဖောက်ခွဲ​​​ရေး(LDC-large depth charge)နှင့် ရေငုပ်သင်္ဘောချေမှုန်းရေး လက်နက်အနေဖြင့် ရေတပ်သုံး မိုင်းများ တပ်ဆင်ထားသည်။
အတန်းအစားဝင် စစ်ရေယာဉ်များ ပုံအမည်စီမံကိန်းအမှတ်စဉ်စစ်ရေယာဉ် အမှတ်တည်ဆောက်သူတပ်တော်ဝင် ရက်စွဲဌာနေ ဆိပ်ကမ်းစစ်ရေယာဉ် ရန်ငြိမ်းအောင်ပီဂျီဂျီ ၀၆၃ အေ-၁443ရေတပ် သင်္ဘောကျင်းဌာနချုပ် (တပ်မတော် (ရေ))၂၄ ဒီဇင်ဘာ ၂၀၂၀စစ်ရေယာဉ် ရန်ရဲအောင်ပီဂျီဂျီ ၀၆၃ အေ-၂446ရေတပ် သင်္ဘောကျင်းဌာနချုပ် (တပ်မတော် (ရေ))၂၄ ဒီဇင်ဘာ ၂၀၂၀ ကိုးကား ကဏ္ဍ:မြန်မာ့တပ်မတော်(ရေ)၏ စစ်ရေယာဉ်များ။
ခင်ရွှေ အမည်ရှိ လူပုဂ္ဂိုလ်များမှာ ခင်ရွှေ (ဇေကမ္ဘာ) - စီးပွားရေးလုပ်ငန်းရှင် (၁၉၅၁ မွေးဖွား) ခင်ရွှေ (ဘီအေ၊ ဘီအီးဒီ) - ပညာရေးဝန်ထမ်း (၁၉၁၂-၁၉၉၄)။
NGC 4647 သည် ဗာဂိုး ကြယ်စုတန်းရှိ ခရုပတ်ပုံစံ ဂလက်ဆီတခုဖြစ်ပြီး အလင်းနှစ် ၆၃ မီလီယံခန့် ကွာဝေးသည်။
ယင်းအား ဝီလီယံ ဟာရှယ်က ၁၇၈၄ ခုနှစ် မတ်လ ၁၅ ရက်နေ့တွင် ရှာဖွေတွေ့ရှိခဲ့သည်။
ဝနရတ် ရသမီရတ် ( ၁၉၉၄ခုနှစ် ဇွန်လ ၂၃ရက်ဖွား ) ဝေါရ် ( ) သည် ထိုင်း သရုပ်ဆောင် နှင့် အဆိုတော်တစ်ဦး ဖြစ်သည်။
၂၀၂၀တွင် သူသည် ဟွမ် လီရှန်(ယင်)နှင့် လက်တွဲမည်ဖြစ်ပြီး Campus romance drama " Senior's Love Strategies" တွင် ပါဝင်သရုပ်ဆောင်မည်ဖြစ်ပြီး အဆိုပါပြဇာတ်တွင် ဇာတ်ကောင် မာခ်အဖြစ် ပါဝင်သောကြောင့် လူသိများသည်။
၎င်းတို့နှစ်ဦး၏ CP ပေါင်းစပ်မှုကို ယင်ဝေါရ် ဟုခေါ်ပြီး ပရိသတ်အမည်မှာ "မူယောရ်" ဖြစ်သည်။
ပုဂ္ဂိုလ်ရေးနောက်ခံ ဝနရတ် ရသမီရတ်ကို ထိုင်းနိုင်ငံ၊ ခွန်ကင် တွင် ဇွန်လ ၂၃ရက်၊ ၁၉၉၄ ခုနှစ်တွင် မွေးဖွားခဲ့ပြီး ၎င်း၏ မိသားစုဝင်များတွင် ၎င်း၏ မိဘများ၊ အစ်မ နှင့် ညီမလေး များ ပါဝင်သည်။
သူ သည် ခွန်ကင်တက္ကသိုလ် ဗိသုကာကျောင်း မှ ဘွဲ့ရခဲ့သည်။
သူ၏ နာမည်ပြောင်မှာ "War" နှင့် အတူတူပင် ဖြစ်ပါသည်။
သူ၏အမည်ရင်းဖြစ်သည်။
"ဝနရတ်" သည် အလားတူအသံထွက်ရှိပြီး ၎င်း၏မိဘများက ကလောင်အမည် ဖြစ်သည်။
ဝေါရ်သည် ငယ်စဉ်ကတည်းက ပန်းချီနှင့် သိပ္ပံပညာကို နှစ်သက်ခဲ့ပြီး ပရိဘောဂဒီဇိုင်နာတစ်ဦးဖြစ်ရန် စိတ်ကူးယဉ်ခဲ့ပြီး ကောလိပ်တွင် ဗိသုကာပညာ လေ့လာခဲ့သည်။
ဝေါရ်သည် ဂီတကိုလည်း စိတ်အားထက်သန်သူဖြစ်သည်။
သူတီးနိုင်သည့်တူရိယာများမှာ စန္ဒယား၊ ဒရမ်၊ ဂစ်တာ၊ ဂူကျန်း၊ ပုလွေ၊ ဆာဆိုဖုန်းစသည်ဖြင့်၊ တက္ကသိုလ်တက်သောအခါတွင် သူ၏ဗုံတီးမှု ဗီဒီယိုအတိုကို ရိုက်ကူးခဲ့ပြီး Twitter တွင် ကျယ်ကျယ်ပြန့်ပြန့်ပျံ့နှံ့ခဲ့သည်။
ပန်းချီဆရာတစ်ယောက်ဖြစ်လာဖို့ စိတ်ကူး။
နောက်ပိုင်းတွင် သူသည် ၂၀၁၆ခုနှစ်တွင် အနုပညာအေဂျင်စီသို့ ဝင်ရောက်ခဲ့ပြီး သရုပ်ဆောင်အဖြစ် စတင်အသက်မွေးဝမ်းကြောင်းပြုကာ ဒရာမာများစွာကို တာဝန်ယူခဲ့သည်။
သရုပ်ဆောင်အတွေ့အကြုံ ၂၀၁၆-၂၀၁၈ ၂၀၁၆ ခုနှစ်၊ ဩဂုတ်လ ၈ ရက်နေ့တွင် ရုံတင်ပြသခဲ့သော မိုက်ခရိုရုပ်ရှင် "ဘာလို့လဲဆိုတော့ မင်းကိုချစ်တယ်" ဆိုသည့် ဇာတ်ကားမှာ မင်းသားကြီး ထန်းထက်က ပါဝင်သရုပ်ဆောင်ထားပါသည်။
၂၀၁၇ခုနှစ်၊ ဩဂုတ်လ ၁၈ ရက်နေ့တွင် တီဗီစီးရီး "Life of Lies" အဖြစ် ထိုင်းနိုင်ငံတွင် ထုတ်လွှင့်ခဲ့သည်။
၂၀၁၈ခုနှစ်၊ မတ်လ ၃၁ ရက်တွင် ဧည့်သည်သရုပ်ဆောင်အဖြစ် ပါဝင်သရုပ်ဆောင်ထားသည့် တီဗီစီးရီး "The Way Home" ကို ထုတ်လွှင့်ခဲ့ပြီး ဇာတ်လမ်းတွဲတွင် ဆေးကျောင်းသားအဖြစ် ပါဝင်သရုပ်ဆောင်ခဲ့သည်။
ထိုနှစ် ဩဂုတ်လ ၄ ရက်နေ့တွင် တီဗီစီးရီး "Walking Man Sings Love Songs" ကို ထိုင်းနိုင်ငံတွင် ထုတ်လွှင့်ခဲ့သည်။
၂၀၂၀ခုနှစ် ၂၀၂၀နှစ်၊ ဇွန်လ ၆ ရက်တွင် ပါတနာ ဟွမ်လီရှန်မှသရုပ်ဆောင်ထားသော ကျောင်းဝင်းအချစ်ဒရမ်မာ "Senior's Love Strategies" ကို ထိုင်းနိုင်ငံ LINE TV တွင်ထုတ်လွှင့်ခဲ့သည်။
ဝေါရ်သည်အင်ဂျင်နီယာကျောင်းမှ ကျောင်းသား မာခ် အဖြစ်သရုပ်ဆောင်ထားသည်။
Studio Wabi Sabi မှထုတ်လုပ်သည့် အဆိုပါဇာတ်လမ်းတွဲသည် ထိုင်းဝတ္ထုကိုအခြေခံပြီး မတူညီသော ဇာတ်လမ်းသုံးမျိုးပါဝင်သည်။
ဝေါရ်နှင့် ဟွမ်လီရှန်တို့သည် ဒုတိယဇာတ်လမ်း "Mechanics of Love" တွင် ဇာတ်ကောင်များဖြစ်သည်။
အဆိုပါရှိုးသည် LINE TV နှင့် YouTube တွင် ပျမ်းမျှကြည့်ရှုမှု သန်းနှင့်ချီရှိခဲ့ပြီး "The Mechanics of Love" ၏နောက်ဆုံးအပိုင်းသည် Twitter တွင် တွစ်တာ ပေါင်း 1 သန်းကျော်ရှိပြီး နိုင်ငံများစွာတွင် ရေပန်းစားနေသည်။
ကမ္ဘာပေါ်တွင် နံပါတ် (1) ကိုးကား။
စစ်တောင်းတံတား(သိမ်ဇရပ်)သည် သိမ်ဇရပ်ရွာ၊ ကျိုက်ထိုမြို့နယ် တွင် ရှိသည်။
အရှည် ​ပေ ၅၀၀၀ ရှိသည်။
နွေ ယဉ်စွန်းချိန်တွင် နေ့များသည် နေ့တာရှည်လျားပြီး ညတာတို့ကာ နွေယဉ်စွန်းချိန်ပြီးသောအခါမှ နေ့၏ အချိန်အလျားသည် တဖြည်းဖြည်း လျော့နည်းသွားသည် Category:နက္ခတ္တဗေဒရှိ အချိန်။
ဆိုရှယ်လစ်နိုင်ငံ၊ ဆိုရှယ်လစ်သမ္မတနိုင်ငံ၊ တစ်ခါတစ်ရံ အလုပ်သမားများ၏နိုင်ငံ သို့မဟုတ် အလုပ်သမားများ၏ သမ္မတနိုင်ငံဟု ရည်ညွှန်းသော ဆိုရှယ်လစ်နိုင်ငံသည် ဆိုရှယ်လစ်စနစ်ထူထောင်ရန်အတွက် ဖွဲ့စည်းပုံအခြေခံဥပဒေအရ အချုပ်အခြာအာဏာပိုင်နိုင်ငံဖြစ်သည်။
အနောက်နိုင်ငံများတွင် ကွန်မြူနစ်နိုင်ငံဟူသော အသုံးအနှုန်းကို မာ့က်စ်-လီနင်နစ်ကွန်မြူနစ်ပါတီများက အုပ်ချုပ်သော တစ်ပါတီဆိုရှယ်လစ်နိုင်ငံများကို ရည်ညွှန်းသည့်အခါ အထူးသဖြင့် အဆိုပါနိုင်ငံများသည် ဆိုရှယ်လစ်စနစ်တည်ဆောက်ရေးတွင် တရားဝင်ဆိုရှယ်လစ်နိုင်ငံများဖြစ်နေကြသော်လည်း၊ ဤနိုင်ငံများသည် မိမိတို့ကိုယ်ကို ကွန်မြူနစ်အဖြစ် လည်းကောင်း၊ ကွန်မြူနစ်လူ့အဖွဲ့အစည်းကို အကောင်အထည်ဖော်ခြင်းဟု ဘယ်သောအခါမှ မဖော်ပြကြပါ။
ထို့အပြင် ပါတီစုံ အရင်းရှင်နိုင်ငံ ဖြစ်သည့် နိုင်ငံအများအပြားသည် ၎င်းတို့၏ ဖွဲ့စည်းပုံအခြေခံဥပဒေများတွင် ဆိုရှယ်လစ်ဝါဒကို ရည်ညွှန်းပြောဆိုကြပြီး အများစုမှာ ဆိုရှယ်လစ် လူ့အဖွဲ့အစည်းကို တည်ဆောက်ခြင်း၊ ဆိုရှယ်လစ်စနစ်ဟု အမည်ပေးခြင်း၊ ဆိုရှယ်လစ်နိုင်ငံအဖြစ် တောင်းဆိုခြင်း သို့မဟုတ် ပြည်သူ့သမ္မတနိုင်ငံ သို့မဟုတ် ပြည်သူ့သမ္မတနိုင်ငံဟူသော ဝေါဟာရ အပါအဝင်၊ ဆိုရှယ်လစ်သမ္မတနိုင်ငံသည် ၎င်းတို့နိုင်ငံ၏ အမည်အပြည့်အစုံဖြင့် ဤနိုင်ငံများ၏ နိုင်ငံရေးနှင့် စီးပွားရေးစနစ်များ၏ ဖွဲ့စည်းပုံနှင့် ဖွံ့ဖြိုးတိုးတက်ရေးလမ်းကြောင်းများကို ရောင်ပြန်ဟပ်နေမည် မဟုတ်သော်လည်း၊ လက်ရှိတွင် အဆိုပါနိုင်ငံများတွင် အယ်လ်ဂျီးရီးယား၊ ဘင်္ဂလားဒေ့ရှ်၊ ဂိုင်ယာနာ၊ အိန္ဒိယ၊] နီပေါ၊ နီကာရာဂွာ၊ သီရိလင်္ကာနှင့် တန်ဇန်းနီးယားတို့ ပါဝင်သည်။
ကဏ္ဍ:ဆိုရှယ်လစ်ဝါဒ။
စန္ဒရားတင်ဝင်းလှိုင် (၁၉၄၆-၂၀၂၂) သည် မြန်မာ့ဂီတလောကနှင့် ရုပ်ရှင်လောကတွင် ထင်ရှားကျော်ကြားခဲ့သည့် စန္ဒရားပညာရှင်၊ ဂီတမှူး၊ တေးရေးဆရာနှင့် သရုပ်ဆောင်တစ်ဦး ဖြစ်သည်။
၎င်းသည် အမျိုးသားရေးစိတ်ဓာတ်ထက်သန်သည့် တေးသီချင်းများစွာကို ဖန်တီးခဲ့ပြီး မြန်မာ့ရုပ်ရှင်ထူးချွန်ဆုနှစ်ခု ရရှိခဲ့သူဖြစ်သည်။
ငယ်ဘဝနှင့် အနုပညာခရီးအစ စန္ဒရားတင်ဝင်းလှိုင်ကို ၁၉၄၆ ခုနှစ် (မြန်မာသက္ကရာဇ် ၁၃၀၇) တွင် ရန်ကုန်မြို့၌ အဖ ပဒေသာဦးမျိုးနိုင်နှင့် အမိ ဒေါ်တင်တင်လှိုင်တို့က မွေးဖွားခဲ့သည်။
အသက်ဆယ်နှစ်ကျော်အရွယ်ကတည်းကပင် စန္ဒရားလက်သံဆု ရရှိခဲ့သည့် ထူးချွန်သော ဂီတပါရမီရှင်တစ်ဦးဖြစ်သည်။
ဒါရိုက်တာ သာဓု ရိုက်ကူးခဲ့သည့် "တာဝန်" ရုပ်ရှင်ဇာတ်ကားတွင်လည်း သရုပ်ဆောင်အဖြစ် ပါဝင်ခဲ့သည်။
ထင်ရှားသော လက်ရာများ စန္ဒရားတင်ဝင်းလှိုင်သည် မြန်မာသံ ကိုယ်ပိုင်သံစဉ် သီချင်းများစွာကို ရေးသားခဲ့သည့်အပြင် ကိုယ်တိုင်လည်း သီဆိုခဲ့သည်။
၎င်း၏ အထင်ရှားဆုံးနှင့် လူသိအများဆုံး လက်ရာမှာ မြန်မာဂန္ထဝင်တေးသံရှင် မာမာအေး သီဆိုခဲ့သော "ချမ်းမြေ့ပါစေ" သီချင်းဖြစ်သည်။
ထို့ပြင် ၎င်းသည် ရုပ်ရှင်ဇာတ်ကားပေါင်းများစွာ၏ နောက်ခံတေးသီချင်းများ၊ ဇာတ်ဝင်တေးသီချင်းများကို ပုံဖော်တီးခတ် ဖန်တီးပေးခဲ့သည့် ဂီတပညာရှင်တစ်ဦးလည်း ဖြစ်သည်။
ရရှိခဲ့သော ဆုများ စန္ဒရားတင်ဝင်းလှိုင်သည် မြန်မာ့ရုပ်ရှင်ထူးချွန်ဆု နှစ်ခုကို ရရှိခဲ့သည်။
၂၀၁၃ ခုနှစ် မြန်မာ့ရုပ်ရှင်ထူးချွန်ဆုပေးပွဲတွင် "ကြယ်စင်မော်ကွန်း" ဇာတ်ကားဖြင့် အကောင်းဆုံး နောက်ခံတေးဂီတဆု ရရှိခဲ့သည်။
၂၀၁၇ ခုနှစ် မြန်မာ့ရုပ်ရှင်ထူးချွန်ဆုပေးပွဲတွင် "ကွမ်းလုံရက် ၄၀" ဇာတ်ကားဖြင့် အကောင်းဆုံး နောက်ခံတေးဂီတဆု ထပ်မံရရှိခဲ့သည်။
ထို့အပြင် ၎င်းသည် ၂၀၂၂ ခုနှစ် မတ်လ ၂၇ ရက် တပ်မတော်နေ့တွင် နိုင်ငံတော်မှ ချီးမြှင့်သည့် လူမှုထူးချွန် (ဒုတိယ) အဆင့်ကိုလည်း ရရှိခဲ့သည်။
ဘဝနိဂုံး ၂၀၂၂-ခုနှစ်၊ ဇူလိုင်လ (၁၄)ရက်၊ မနက် (၁)နာရီ (၂၀)မိနစ်တွင် ကျောက်ကပ်ရောဂါဖြင့် ရန်ကုန်မြို့၌ ကွယ်လွန်ခဲ့သည်။
ကွယ်လွန်ချိန်တွင် အသက် (၇၆)နှစ်အရွယ် ရှိပြီဖြစ်သည်။
ကိုးကား ကဏ္ဍ:မြန်မာ ဂီတပညာရှင်များ ကဏ္ဍ:မြန်မာ့ ရုပ်ရှင် ထူးချွန်ဆုရှင်များ ကဏ္ဍ:၂၀၂၂ ကွယ်လွန်သူများ ကဏ္ဍ:၁၉၄၆ မွေးဖွားသူများ။
အုတ်ဂျုံ (Avena sativa) သည် အစေ့မှပေါက်သော အပင်မျိုးစိတ်တခုဖြစ်ပြီး လူသားများ စားသုံးရန် သင့်လျော်ပြီး အုတ်ဂျုံအများစုကို စိုက်ပျိုးရေးမှ ထုတ်လုပ်ကြသည်။
အသံထွက် ( ) ဆိုသည်မှာ စကားလုံးတစ်လုံး သို့မဟုတ် ဘာသာစကားတစ်ခုကို ပြောဆိုသည့်ပုံစံ ဖြစ်သည်။
၎င်းသည် သီးခြားစကားလုံးတစ်လုံးကို ပြောဆိုရာတွင် သို့မဟုတ် သီးခြားဒေသိယစကားတစ်ခုတွင် ဘာသာစကားအားလုံးကို ပြောဆိုရာတွင် အသုံးပြုသည့် ယေဘုယျအားဖြင့် သဘောတူထားသော အသံအစဉ်များ—"မှန်ကန်သော" သို့မဟုတ် "စံ" အသံထွက်—ကို ရည်ညွှန်းနိုင်သည်။
သို့မဟုတ် သီးခြားလူပုဂ္ဂိုလ်တစ်ဦးက စကားလုံးတစ်လုံး သို့မဟုတ် ဘာသာစကားတစ်ခုကို ပြောဆိုသည့်ပုံစံကို ရည်ညွှန်းနိုင်သည်။
စကားလုံးများ၏ အသံထွက်များကို အဘိဓာန်များကဲ့သို့သော ကိုးကားချက်ကျမ်းများတွင် ရှာဖွေတွေ့ရှိနိုင်သည်။
အထွေထွေသုံးအဘိဓာန်များသည် ပုံမှန်အားဖြင့် စံအသံထွက်များကိုသာ ထည့်သွင်းလေ့ရှိသော်လည်း ဒေသဆိုင်ရာ သို့မဟုတ် ဒေသိယစကားဆိုင်ရာ အသံထွက်များကိုမူ ပိုမိုတိကျသောကျမ်းများတွင် တွေ့ရှိနိုင်သည်။
စကားလုံးတစ်လုံးကို လူပုဂ္ဂိုလ်အမျိုးမျိုး သို့မဟုတ် အုပ်စုအမျိုးမျိုးက အောက်ပါကဲ့သို့သော အချက်များစွာအပေါ်မူတည်၍ နည်းလမ်းအမျိုးမျိုးဖြင့် ပြောဆိုနိုင်သည်- ၎င်းတို့၏ ငယ်ဘဝ ယဉ်ကျေးမှုထိတွေ့မှု ကြာချိန်၊ ၎င်းတို့၏ လက်ရှိနေထိုင်ရာဒေသ၊ စကားပြော သို့မဟုတ် အသံဆိုင်ရာ ချို့ယွင်းမှုများ၊ ၎င်းတို့၏ လူမျိုးစု၊ ၎င်းတို့၏ လူမှုအလွှာ၊ သို့မဟုတ် ၎င်းတို့၏ ပညာရေး။
ဘာသာဗေဒဆိုင်ရာ ဝေါဟာရများ ဝဏ္ဏ (Syllables) ဆိုသည်မှာ အသံယူနစ်များ၏ ပေါင်းစပ်မှုများဖြစ်သည်၊ ဥပမာအားဖြင့် "goo" တွင် [g] နှင့် [u] တို့ဖြင့် ဖွဲ့စည်းထားသော ဝဏ္ဏတစ်ခု ပါဝင်သည်။
ဤအသံယူနစ်များကို လေ့လာသည့် ဘာသာဗေဒ၏ ပညာရပ်ခွဲမှာ အသံထွက်ပညာ (phonetics) ဖြစ်သည်။
အလားတူအခန်းကဏ္ဍမှ ပါဝင်သော အသံများ (Phones) ကို သရအများ (phonemes) ဟုခေါ်သော အတန်းအစားများအဖြစ် အုပ်စုဖွဲ့ထားသည်။
၎င်းတို့ကို လေ့လာခြင်းမှာ phonemics သို့မဟုတ် phonematics သို့မဟုတ် ဝါစဿရဗေဒ (phonology) ဖြစ်သည်။
အသံထွက်၏ အစိတ်အပိုင်းများအဖြစ် အသံများကို ပုံမှန်အားဖြင့် နိုင်ငံတကာ သဒ္ဒဗေဒအက္ခရာ (International Phonetic Alphabet - IPA) ကို အသုံးပြု၍ ဖော်ပြလေ့ရှိသည်။
ကိုးကား ကဏ္ဍ:သဒ္ဒဗေဒ ကဏ္ဍ:စကားသံ ကဏ္ဍ:အဘိဓာန်ပြုပညာ ကဏ္ဍ:ဝေါဟာရဗေဒ။
"စိန်ခြူးကြာညောင်"ကို အစချီကာ လှိုင်ထိပ်ခေါင်တင် သည် သူ့၏မောင်တော် ကနောင်မင်းသားအား စောင့်မျှော်ရင်းရေးသားဖွဲ့နွဲ့ခဲ့သော သီချင်းအမျိုးအစားဖြစ်ပါသည်။
တစ်နည်းအားဖြင့်ဆိုသော် "ဘောလယ်"ဟူသောတေးအမျိုးအစားဖြစ်ပါသည်။
ကဏ္ဍ:မြန်မာ ကဗျာများ။
ကချင်ဝါး (Gigantochloa) သည် အပူပိုင်းဒေသ အာရှတိုက်၏ မြက်မျိုးရင်းဝင် ဝါးမျိုးစိတ်တခုဖြစ်သည်။
Kurz, Wilhelm Sulpiz ex Munro, William. 1868. Transactions of the Linnean Society of London 26(1): 123–126 descriptions in Latin, commentary in EnglishTropicos, Gigantochloa Kurz ex Munro ယင်းအား တရုတ်နိုင်ငံတောင်ပိုင်း၊ အရှေ့တောင်အာရှ၊ အိန္ဒိယတိုက်ငယ်နှင့် နယူးဂီနာနိုင်ငံတို့တွင်လည်း တွေ့ရှိရလေ့ရှိသည်။
Flora of China Vol. 22 Page 46 巨竹属 ju zhu shu Gigantochloa Kurz ex Munro, Trans. Linn. Soc. London. 26: 123. 1868. ကိုးကား Category:ဝါး။
စစ်ရေယာဉ် မုတ္တမ (1501) သည် တပ်မတော် (ရေ)၏ ပထမဆုံး ဘက်စုံသုံး ထောက်ပံ့ရေး စစ်ရေယာဉ် () အမျိုးအစားဖြစ်သည့်အပြင် လက်ရှိ တပ်မတော် (ရေ)၏ စစ်ရေယာဉ်စု တစ်ခုလုံး၌ အကြီးမားဆုံး စစ်ရေယာဉ်လည်းဖြစ်သည်။